شه‌فه‌ق نيوز/ ئه‌نوه‌ر قرقاش وه‌زير كاروبار خارجى ئيماراتى ئاشكراى ئه‌وه‌ كرد و وت: بايه‌سه‌ له‌بان ده‌سڵاته‌يل قه‌ته‌رى  "نه‌خشه‌ڕى" دابنه‌ێد و جيوه‌جيكردنيشى زه‌مانه‌ت بكا ئه‌را چاره‌سه‌ر قه‌يران ئيسه‌ێ ناونى دۆحه‌ و ده‌وڵه‌ته‌يل كه‌نداو.
قرقاش له‌بان ماڵپه‌ڕ توێته‌ر وت: ئايا برا ئه‌تويه‌نێد ره‌فتار خوه‌ێ ئاڵشت بكا؟ ك مقه‌يه‌تى له‌ واده‌و په‌يمان بكا, مقه‌يه‌تى ل برايه‌تى و هاوسايى بكاو شه‌ريك بوود له‌ خوه‌شى و ته‌نگێ؟ ئه‌يه‌سه‌ چوارچيوه‌ى چاره‌سه‌ر وه‌گشت ئاسانييگ.
قرقاش هه‌ميش وت: دوياێ ئه‌زموونه‌يل وه‌رين، بايه‌سه‌ چوارچيوه‌يگ ئاينده‌يى په‌يا بكريه‌ێد وه‌ شيوه‌يگ ك مقه‌يه‌تى له‌ ئاسايش و سه‌قامگيرى ناوچه‌گه‌ بكاو بايه‌سه‌ دوباره‌ بنيات متمانه‌ بكريه‌ێد دوياى شكانن قه‌وڵ و په‌يمان و بايه‌سه‌ نه‌خشه‌ڕى دابنريه‌ێد.
